Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin monitahoinen hyökkäys Hamasin hallitsemaan Gazaan -
on edennyt harppauksin.
Hamasin Shifan sairaalan alla sijaitseva päämaja on piiritetty.
Israel varoittaa Hamasia pysymään loitolla -
Etelä-Gazan turva-alueelle virtaavasta humanitaarisesta avusta.
USA:n presidentti Joe Biden -
myönsi pyytäneensä pääministeri Netanjahulta -
pidempää kuin kolmen päivän tulitaukoa.
Israelin puolustusvoimat (IDF) on piirittänyt Shifan sairaalan, -
jonka alla olevissa bunkkereissa piileksivät Hamasin johtajat.
Samalla kun islamistisen terrori- järjestön johto pysyttelee piilossa, -
IDF:n esikuntapäällikkö Herzi Halevi ja Shin Betin johtaja Ronen Bar -
saapuivat Gazaan tapaamaan Israelin joukkoja.
Tunnen ja huomaan jatkuvasti, -
että tärkein voimavaramme tässä sodassa on kumppanuus.
Olen pannut merkille, -
että jokainen sotilas tekee kaikkensa ollakseen mahdollisimman vahva.
Teemme kaikkemme varmistaaksemme, -
että kykenette tekemään työnne hyvin.
Jatkakaa voimalla ja vauhdilla eteenpäin. Olemme tukenanne.
Me, Israelin turvallisuuspalvelu, -
teemme sodan aikana töitä puolustusvoimien hyväksi.
Israelin puolustusministeri sanoi kansalaisille pitämässään puheessa, -
että IDF jatkaa taistelua, kunnes viimeinenkin -
lokakuun 7. päivän verilöylyyn osallistunut terroristi on eliminoitu.
Joukkomme ovat Gazan kaupungin sydämessä, Shatin liepeillä.
He ovat Shifan sairaalan lähellä ja aivan Gazan sataman kupeessa.
Terroristit, jotka piileksivät Shifan sairaalan alla olevissa kerroksissa, -
voivat kuulla tankkien jylinän ja puskutraktoreiden jyskeen maan alle.
He kuulevat nämä äänet ja vapisevat pelosta.
IDF on ottanut hiljattain käyttöön uusia metodeja -
tunneleiden tuhoamista varten sekä niissä piileksiviä vastaan.
Nämä metodit hioutuvat vielä lähipäivinä.
Joukkomme työstävät poikkeuksellisia ratkaisuja näihin tarkoituksiin -
hyvällä menestyksellä.
Gallant korosti, että Israel tekee kaikkensa -
vapauttaakseen Gazaan siepatut yli 240 panttivankia, -
joiden joukossa on vauvoja, lapsia, naisia ja vanhuksia.
Gazassa on kymmeniä israelilaislapsia.
Jotkut heistä näkivät, kun heidän vanhempansa murhattiin.
Ihmispedot kidnappasivat heidät ja pitävät heitä nyt vankinaan.
Me emme lopeta taistelua ennen kuin olemme saaneet lapsemme kotiin.
Isänä haluan kysyä maailmalta: -
Millainen isä lakkaisi huolehtimasta lapsistaan?
Nämä kidnapatut lapset ovat minulle kuin omia.
Jatkan taistelua ja etsin heitä niin kauan kunnes löydän heidät.
Iranin tukema palestiinalainen Islamilainen jihad -järjestö -
julkaisi videon, jossa se väitti olevansa valmis vapauttamaan -
kaksi israelilaista panttivankia, iäkkään naisen ja lapsen.
IDF-tiedottaja Hagari kutsui videota psykologiseksi sodankäynniksi.
Elämme vaikeita aikoja. Meidän on oltava lujia.
Olemme sodassa Hamasia vastaan. Hamas on kovassa paineessa -
ja ahdingossa. Sama pätee Islamilaiseen jihadiin.
Kaikkein tärkeintä on se, mitä juuri sanoin. Muistakaa tämä.
Me emme ole hukanneet emmekä hukkaa -
ainuttakaan mahdollisuutta saada panttivangit vapaaksi.
Kaikki muu on psykologista sodan- käyntiä, kuten nämä julkaistut videot.
Kun meillä on oikeaa tiedustelutietoa,-
informoimme ensin perheitä ja vasta sitten laajempaa yleisöä.
Tämä on se tapa, jolla me toimimme. Meidän on oltava lujia ja kärsivällisiä.
Tämä vie aikaa.
Israel ei ole suostunut kansainvälisiin tulitaukovaatimuksiin, -
mutta se on nähnyt paljon vaivaa -
Gazan siviilien humanitaarisen tilanteen helpottamiseksi.
Puolustusvoimat (IDF) on ottanut käyttöön kaksi turvakäytävää, -
joita pitkin siviilit voivat siirtyä Pohjois-Gazasta -
kaistaleen eteläosassa oleville turva-alueille.
Lisäksi USA:n voimakkaiden pyyntöjen tuloksena -
IDF koordinoi nyt yhdessä Egyptin kanssa -
avustuskuljetusten perille vientiä Etelä-Gazaan.
Sallimme humanitaarisen avun pääsyn Gazaan -
Yhdysvaltojen hallinnon pyynnöstä.
Koordinoimme kuljetuksia Egyptin, YK:n ja muiden asianosaisten kanssa.
Gazaan on toimitettu jo yli 700 rekkalastillista -
ruokaa, lääketarvikkeita, vettä ja muuta humanitaarista apua.
Eversti Moshe Tetro kertoi myös, että Hamas tuhosi tahallisesti vesiputket, -
joista saatiin juomavettä Etelä-Gazaan.
IDF korjasi putket Hamasin tulituksen alla.
Tetro korosti, että toisin kuin Hamas väittää -
― ja joita väitteitä UNRWA ja muut kansainväliset tahot toistavat ―,
Gazassa on polttoainetta enemmän kuin tarpeeksi.
Olemme avanneet Israelista kaksi Etelä-Gazaan johtavaa vesiputkea, -
jotka tuhoutuivat Hamasin omien rakettien räjähdyksissä.
Tiimimme korjasivat nuo putkilinjat Hamasin tulituksen alla.
Voin kertoa, että Gazassa on polttoainetta.
Olen asiasta näin vakuuttunut siitä syystä, että juuri minun yksikköni -
koordinoi polttoainetoimituksia Gazaan ennen sodan alkamista.
Tiedämme, minkä verran polttoainetta Gazaan pääsi ennen sotaa.
Eversti Tetro varoitti lopuksi Hamasia selvin sanoin.
Teen tämän hyvin selväksi: -
Jos huomaamme, -
että Hamas käyttää Rafahin kautta saapuvia avustuksia, -
teemme siitä lopun.
Me emme salli sitä, -
että Isis/Hamas-terrorihallinto -
käyttää kyynisesti hyväkseen yrityksiämme auttaa siviiliväestöä.
Hizbollah on tehnyt kiihtyvään tahtiin iskuja Libanonista -
Pohjois-Israeliin IDF:n asemia ja siviiliyhteisöjä vastaan.
Henkilönä, joka sulki Libanonin portit vuonna 2000, voin sanoa, -
että puolustamme pohjoisrajaamme määrätietoisesti -
ja tarvittaessa molemmin puolin.
Emme salli Hizbollahin vaarantaa yhteisöjämme.
Jos Nasrallah tekee virheen, Hizbollah ja Libanon vastaavat seurauksista.
Varmistamme, -
että Pohjois-Israelin asukkaat voivat palata turvallisempiin koteihin.
Meneillään olevan sodan aikana -
yli 150 000 israelilaista on joutunut lähtemään evakkoon -
Israelin etelä- ja pohjoisrajalta.
Israelin sisäisten pakolaisten kotiinpaluun välttämätön edellytys on,
että rajaseuduilta hävitetään kaikki terroriryhmät, -
joiden julkisena tavoitteena on tuhota juutalaisvaltio.
Teemme kaikkemme tuodaksemme poikamme ja tyttäremme kotiin.
Emme jätä työtä kesken.
Teemme kaikkemme, jotta voitamme tämän sodan. Ja me voitamme sen.
Sen lisäksi, että Israelia uhataan Libanonista ja Gazasta, -
myös Iranin jemeniläisliittolainen, huthien Ansar Allah -järjestö -
vahvisti laukaisseensa useita ballistisia ohjuksia Israelia kohti.
Israelin ilmapuolustusjärjestelmä -
torjui yhteistyössä alueellisten Centcom-kumppaneiden kanssa -
kaikki Jemenistä laukaistut ammukset.
Syyriasta taas laukaistiin Jordanian ilmatilan halki etelään lennokki, -
jonka Patriot-patteri sai torjuttua.
Lennokin romua osui kuitenkin -
kouluun Eilatin kaupungissa Etelä-Israelissa.
IDF vahvisti iskeneensä vastatoimena Syyriassa toimivaan järjestöön, -
joka oli Eilatia kohti tehdyn lennokki-iskun takana.
IDF korosti pitävänsä Syyrian hallintoa -
täysin vastuussa kaikista sen alueelta tehdyistä terroritoimista.
"Vastaamme voimalla kaikkiin Israeliin kohdistuneisiin hyökkäyksiin."
Kansainvälinen paine taktisen tauon aikaansaamiseksi Gazaan kasvaa.
Olen pyytänyt paljon pidempää kuin kolmen päivän taukoa.
Presidentti Biden sanoi kuitenkin toimittajille, -
että tulitauko ei tule kysymykseen.
Tulitaukoon ei ole mitään mahdollisuuksia.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.